Satar mutane ta sa Gwamna ya zo neman taimako wajen Shugaban kasa
Gwamnan Jihar Katsina ya gana da Mataimakin Shugaban kasa Osinbajo
2 months ago 528 views by Muhammad Malumfashi
Gwamna Aminu Masari na jihar Katsina ya gana da mataimakin shugaban kasa, Farfesa Yemi Osinbajo, Ranar Talata 20 ga Watan Maris a ofishin sa da ke cikin fadar shugaban kasa a birnin Tarayya Abuja.
Rt. Hon. Aminu Bello Masari ya tattauna da mataimakin shugaban kasar ne inda ya kuma taya sa murnar nasarar da ya samu na sake lashe zaben da aka yi bana. Gwamna Aminu Masari yace sun yi magana game da matsalar tsaro.
Gwamnan na Katsina yace ya kai kukan sa a game da daukar jama’a da ake yi ana garkuwa da su, da kuma satar dabobbi da ya addabi jama’an sa. Gwamnan yace zai kuma gana da Sufeta Janar na ‘Yan Sanda da shugaban hukumar DSS.
KU KARANTA: Yadda aka sace wasu Jagorin APC ana shirin zabe a Jihar Ribas
Gwamnan Katsina tare da Mataimakin Shugaban kasa Osinbajo
Aminu Masari ya kuma bayyana cewa da shi aka gana da hafsun sojojin kasar a dalilin irin yadda aka maida satar mutane ruwan dare a jihar ta Katsina. Gwamnan na APC ya bayyanawa manema labaran da ke cikin Aso Villa wannan.
Masari ya nuna cewa jibge jami’an tsaro kurum ba zai kawo karshen rashin tsaro a jihar ba, don haka yace akwai bukatar ayi amfani da dabaru na musamman. Gwamnan yace zai gana da manyan hafsoshin tsaro kafin ya koma jihar sa.
A karshe gwamnan na jihar shugaban kasa, yayi magana game da sake zaben sa da mutanen Katsina su kayi, Aminu Masari yace yayi wa jama’an sa aiki ne don haka su ka nemi ya zarce a zaben na 2019.
Hausa NewsGwamnan Jihar KatsinaJihar KatsinaGwamnan Jihar Katsina Aminu Bello Masari
Get help world wide Steve Crown biography Biodun Fatoyinbo Western Union tracking UBA internet banking